पाएं अपने शहर की ताज़ा ख़बरें और फ्री ई-पेपरडाउनलोड करें
प्रत्येक ग्राम पंचायत में कोविड कॉल सेंटर बनेंगे। कोविड कॉल सेंटर को चलाने की जिम्मेदारी ग्राम पंचायत सचिव, सरपंच, पंच एवं जनप्रतिनिधियों की होगी। ग्राम पंचायत स्तर पर कोविड संबंधी निर्देशों एवं नियमों का कड़ाई से पालन कराना इस कॉल सेंटर का उद्देश्य है।
कलेक्टर जय प्रकाश मौर्य ने शासकीय अमले के कार्यभार को ध्यान में रख निर्देशित किया है कि ग्राम पंचायतों के कोविड कॉल सेंटरों में संबंधित ग्राम पंचायत के ही स्वयं सेवक (वॉलंटियर्स), स्व सहायता समूह के सक्रिय सदस्य, एनसीसी एवं मेट इत्यादि की ड्यूटी लगाई जाए। कलेक्टर ने कहा है कि विभिन्न प्रपत्रों में जानकारी ग्राम पंचायत द्वारा नोडल अधिकारी एवं मुख्य कार्यपालन अधिकारी जनपद पंचायतों को दी जानी है। उन्होंने जनपद सीईओ को सुनिश्चित करने कहा है कि यह प्रपत्र सभी ग्राम पंचायतों में पहुंच जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn